CELEX: 62021TA0085
Language: sk
Date: 2021-12-15 00:00:00
Title: Vec T-85/21: Rozsudok Všeobecného súdu z 15. decembra 2021 – QF/Komisia („Verejná služba – Úradníci – Prijímanie do zamestnania – Interné výberové konanie COM/03/AD/18 (AD6) – Rozhodnutie nezapísať meno žalobcu na zoznam úspešných uchádzačov výberového konania – Povinnosť odôvodnenia – Tajnosť rokovania výberovej komisie – Neoznámenie priebežného hodnotenia a pomerného váženia zložiek tvoriacich skúšku uvedených v oznámení o výberovom konaní“)

14.2.2022   
            
            
               SK
            
            
               Úradný vestník Európskej únie
            
            
               C 73/40
            
         
      Rozsudok Všeobecného súdu z 15. decembra 2021 – QF/Komisia
      (Vec T-85/21) (1)
      
      („Verejná služba - Úradníci - Prijímanie do zamestnania - Interné výberové konanie COM/03/AD/18 (AD6) - Rozhodnutie nezapísať meno žalobcu na zoznam úspešných uchádzačov výberového konania - Povinnosť odôvodnenia - Tajnosť rokovania výberovej komisie - Neoznámenie priebežného hodnotenia a pomerného váženia zložiek tvoriacich skúšku uvedených v oznámení o výberovom konaní“)
      (2022/C 73/49)
      Jazyk konania: francúzština
      
         Účastníci konania
      
      
         Žalobca: QF (v zastúpení: S. Orlandi, advokát)
      
         Žalovaná: Európska komisia (v zastúpení: D. Milanowska a T. Lilamand, splnomocnení zástupcovia)
      
         Predmet veci
      
      Návrh založený na článku 270 ZFEÚ na zrušenie rozhodnutia výberovej komisie v internom výberovom konaní COM/03/AD/18 (AD 6) – Administrátori z 15. apríla 2020, ktorým sa zamietla žiadosť žalobcu o preskúmanie rozhodnutia tejto výberovej komisie zo 16. decembra 2019 o nezapísaní jeho mena na zoznam úspešných uchádzačov tohto výberového konania
      
         Výrok rozsudku
      
      
                  1.
               
               
                  Rozhodnutie výberovej komisie v internom výberovom konaní COM/03/AD/18 (AD 6) – Administrátori z 15. apríla 2020 o nezapísaní QF na zoznam úspešných uchádzačov na prijatie na miesta administrátorov platovej triedy AD6 v oblasti európskej verejnej správy, sa zrušuje
               
            
                  2.
               
               
                  Európska komisia je povinná nahradiť trovy konania
               
            
         (1)  Ú. v. EÚ C 98, 22.3.2021.